**Vuohimies** (engl. *Goatman*) on kaupunkitarinoiden mukaan hybridi, joka on vuohen ja miehen sekoitus. Olentoa syytetään koirien taposta. Olennon väitetään asuvan metsässä Prince George’sin piirikunnassa Marylandissa Yhdysvalloissa.

Historia
--------

Vuohimiestarinat saivat alkunsa 1970-luvun alussa Prince George’sin piirikunnassa useiden koirien katoamisten ja/tai kuolemien jälkeen, joista myöhemmin syytettiin olentoa. Kuitenkin ruumiiden kunnosta päätellen koirat jäivät junan alle. Huolimatta todisteista, jotka osoittavat tämän, tarinat vuohimiehen olemassa olosta jatkuivat erityisesti paikallisten opiskelijoiden keskuudessa. "Vuohimies oli täällä" -graffitit eivät olleet harvinaisia, ja lainvalvontaviranomaiset saivat tavallisesti ilmoituksia silminnäkijähavainnoista, vaikkakin lukuisat niistä olivat kepposia.

Olennolla väitettiin yleisesti olevan ihmisen kasvot, mutta vartalo peitettynä hiuksilla. Kuitenkin kuvaukset erosivat siitä, muistuttiko vuohimies suurempaa karvaista humanoidia vai ihmistä, jolla vuohen alaosa oli samanlainen kuin kreikkalaisen mytologian Faunus-jumalan seuralaisilla fauneilla.

Vuohimiehen huhuttiin myös asuvan väliaikaisessa turvakodissa Prince George’sin piirikunnan luoteisosan metsäisellä alueella Bowien läheisyydessä. Joskus huhuttiin, että olento lähtee tappamaan koiran tai kiirehtii äkkiä hakkaamaan autoja kirveellä.

Muunnelmat
----------

Joidenkin legendan muunnelmien mukaan vuohimies oli kerran tiedemies, joka työskenteli Beltsvillen maatalouden tutkimuskeskuksessa. Tässä muunnelmassa koe vuohen kanssa epäonnistuu ja tiedemies mutatoituu puoliksi mieheksi ja puoliksi vuoheksi. Olento alkaa aggressiivisesti hyökkäämään Beltsvillessä olevien autojen kimppuun. Toinen muunnelma legendasta väittää, että vuohimies oli vanha erakko, joka asui metsässä ja jonka voitiin usein nähdä kävelevän yksin yöllä Fletchertown Roadilla. 

Marylandin yliopiston kansanrunoudentutkija Barry Pearsonin mukaan vuohimiehen legenda alkoi "kauan, kauan, kauan", kasvatti suosiota 1950- ja 1960-luvuilla ja oli tunnetuimmillaan 1970-luvulla, kun paikalliset asukkaat alkoivat syyttää sitä koirien kuolemista. Pearsonin mukaan kansanperinteellä on aina "vaalija", joka välittää sen seuraavalle sukupolvelle. Vuohimiehen tapauksessa vaalijoita ovat tylsistyneet teini-ikäiset, jotka käyvät tutustumassa vuohimies-tarinoissa mainittuihin paikkoihin. Usein vuohimiehen kerrotaan hyökkäävän rakastuneiden teinien kimppuun ja runtelevan näiden autoja kirveellä tai kivillä. Pearson huomauttaa, että ihmisen ja vuohen risteytystä muistuttavat hirviöt ovat olleet kansanperinteessä yleisiä. Tunnetuin niistä on kreikkalais-roomalaisen mytologian satyyri, joka vartioi metsiä ja himoitsi seksiä. Vuohimies ei tosin ole kiinnostunut lemmestä vaan sen kerrotaan käyttäytyvän väkivaltaisesti.

Lähteet
-------

1. 1 2 3 4 5  12 Dec 1971, 76 - The Austin American at Newspapers.com *Newspapers.com*. Viitattu 7.9.2021. (englanniksi)
2. ↑  Lori Aratani: The Keeper of Local Haunted Lore *washingtonpost.com*.  26.10.2008. Viitattu 7.9.2021. (englanniksi)
3. ↑  Maryland's Goatman Is Half Man, Half Goat, and Out for Blood *Modern Farmer*.  16.9.2013. Viitattu 7.9.2021. (englanniksi)